CELEX: 62010CA0180
Language: et
Date: 2011-09-15 00:00:00
Title: Liidetud kohtuasjad C-180/10 ja C-181/10: Euroopa Kohtu (teine koda) 15. septembri 2011 . aasta otsus (Naczelny Sąd Administracyjny (Poola Vabariik) eelotsusetaotlused) — Jarosław Słaby versus Minister Finansów (Maksustamine — Käibemaks — Direktiiv 2006/112/EÜ — Mõiste maksukohustuslane — Ehitusmaa müük — Artiklid 9, 12 ja 16 — Sisendkäibemaksu maha arvamata jätmine)

29.10.2011   
            
            
               ET
            
            
               Euroopa Liidu Teataja
            
            
               C 319/8
            
         Euroopa Kohtu (teine koda) 15. septembri 2011. aasta otsus (Naczelny Sąd Administracyjny (Poola Vabariik) eelotsusetaotlused) — Jarosław Słaby versus Minister Finansów
   (Liidetud kohtuasjad C-180/10 ja C-181/10) (1)
   
   (Maksustamine - Käibemaks - Direktiiv 2006/112/EÜ - Mõiste „maksukohustuslane” - Ehitusmaa müük - Artiklid 9, 12 ja 16 - Sisendkäibemaksu maha arvamata jätmine)
   2011/C 319/12
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Hageja: Jarosław Słaby (C-180/10) Emilian Kuć, Halina Jeziorska-Kuć (C-181/10)
   
      Kostja: Minister Finansów (C-180/10), Dyrektor Izby Skarbowej w Warszawie (C-181/10)
   
      Ese
   
   Eelotsusetaotlus — Naczelny Sąd Administracyjny — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347 lk 1) artikli 9 lõike 1 ja nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 lõigete 1 ja 2 tõlgendamine — Mitmete ehituskruntide müük — Müüja maksukohustus juhul, kui kinnisasi oli osa müüja põllumajandusettevõttest ning müüja lõpetas põllumajandustegevuse, kuna kohalik omavalitsus muutis tema kinnisasja ehitusmaaks
   
      Resolutsioon
   
   Ehitusmaa võõrandamist tuleb pidada liikmesriigi õigusnormide alusel käibemaksuga maksustatavaks, kui liikmesriik kasutas nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi, muudetud nõukogu 19. detsembri 2006. aasta direktiiviga 2006/138/EÜ) artikli 12 lõikes 1 ette nähtud võimalust, sõltumata selle tehingu järjekestvast iseloomust või sellest, kas tehingu teinud isik tegutseb tootja, ettevõtja või teenuste osutajana, kuna nimetatud tehingu puhul ei ole tegemist pelgalt sellega, et omanik teostab oma omandiõigust.
   Füüsilist isikut, kes tegeleb põllumajandusega krundil, mis selle isiku tahtest olenemata nimetati maakasutuse planeeringu muutmise tagajärjel ümber ehitusmaaks, ei tule talle kuuluva maatüki müümisel pidada direktiivi 2006/112 (muudetud direktiiviga 2006/138) artikli 9 lõike 1 ja artikli 12 lõike 1 tähenduses käibemaksukohustuslaseks, kui müügitehing ei kuulu selle isiku isikliku vara haldamise hulka.
   Kui aga see isik kui asjaomane isik tegutseb aktiivselt kinnisvara turustamise alal, kasutades samu meetodeid nagu need, mida kasutab turustamisel tootja, ettevõtja või teenuste osutaja direktiivi 2006/112 (muudetud direktiiviga 2006/138) artikli 9 lõike 1 teise lõigu tähenduses, tuleb teda pidada „majandustegevust” teostavaks selles artikli tähenduses ja seega käibemaksukohustuslaseks.
   Asjaolu, et isik on „kindla maksumääraga põllumajandustootja” direktiivi 2006/112 (muudetud direktiiviga 2006/138) artikli 295 lõike 1 punkti 3 tähenduses, ei ole selles küsimuses asjassepuutuv.
   
      (1)  ELT C 179, 3.7.2010.